paragraph_text: Današnja župna crkva sagrađena je 1886. godine, na mjestu stare crkve, koja je bila stradala u potresu 1880. godine. Unutrašnjost crkve oslikana je 1904. godine. Slike na stropu crkve izveo je poznati hrvatski slikar prof. Oton Iveković, dok je dekoraciju izveo slikar Vatroslav Matoš. Crkva ima glavni oltar Pohođenja Blažene Djevice Marije, sporedne oltare sv. Tri Kralja i sv. Vida, drvenu propovjedaonicu i novi kameni oltar Žalosne Gospe kao i oltar sv. Križa (oltar Božjeg groba).<ref>https://www.sandrovac.hr/defaultcont.asp?id=41&n=4 Preuzeto 14. siječnja 2023.